เก็บ TVO ก่อน XD ปันผล 0.80 บ. จับตาปี 64 กำไรโตต่อ รับราคาถั่วเหลืองขาขึ้น
เก็บ TVO ก่อน XD ปันผล 0.80 บ. จับตาปี 64 กำไรโตต่อ รับราคาถั่วเหลืองขาขึ้น
เก็บ TVO ก่อน XD ปันผล 0.80 บ. จับตาปี 64 กำไรโตต่อ รับราคาถั่วเหลืองขาขึ้น
10 มี.ค. 2564

“ข่าวหุ้นธุรกิจออนไลน์” ทำการรวมรวมข้อมูลและบทวิเคราะห์บริษัท น้ำมันพืชไทย จำกัด (มหาชน) หรือ TVO โดยเตรียมขึ้นเครื่องหมาย XD ในวันที่ 12 มี.ค.2564 หลังบริษัทอนุมัติจ่ายปันผลจากงวดดำเนินงานวันที่ 1 ก.ค. 2563 ถึงวันที่ 31 ธ.ค. 2563 เป็นเงินสดในอัตรา 0.80 บาท/หุ้น กำหนดจ่ายเงินปันผลในวันที่ 14 พ.ค.2564
โดย นายพาชัย จันทร์พิทักษ์ รองกรรมการผู้จัดการ ฝ่าย Supply and Trading และรักษาการประธานเจ้าหน้าที่ด้านการผลิต TVO เปิดเผยว่า บริษัทตั้งเป้ารายได้จากการขายในปี 64 จะสามารถเติบโต 5% จากปีก่อนที่มีรายได้ 24,963 ล้านบาท โดยจะมาจากความต้องการใช้กากถั่วเหลือง และน้ำมันถั่วเหลืองที่เพิ่มขึ้นต่อเนื่องในช่วงที่ผ่านมา
สำหรับแนวโน้มอัตรากำไรขั้นต้น มองว่าจะได้รับปัจจัยบวก จากราคากากถั่วเหลือง และราคาน้ำมันปาล์มที่ยังอยู่ในช่วงขาขึ้น เนื่องจากบริษัทมีการสั่งซื้อสินค้าล่วงหน้า ซึ่งเป็นการล็อกต้นทุนไว้ล่วงหน้าแล้ว โดยคาดว่าราคาของสินค้าที่ปรับเพิ่มขึ้น จะเป็นผลบวกต่ออัตรากำไรขั้นต้นแน่นอน
บล.เคทีบีเอสที ระบุในบทวิเคราะห์ แนะนำ “ซื้อ” หุ้น TVO ราคาเป้าหมาย 44 บาท/หุ้น โดย TVO รายงานกำไรสุทธิไตรมาส 4/63 ที่ 466 ล้านบาท เพิ่มขึ้น 18% เมื่อเทียบจากปีก่อน และ 31% เมื่อเทียบจากไตรมาสก่อน ) ตามตลาดคาด จาก 1) รายได้เติบโตอยู่ที่ 6,627 ล้านบาท โดยรายได้เติบโตทั้งในส่วนของกากถั่วเหลืองและน้ำมันถั่วเหลือง ทั้งในส่วนของราคาและปริมาณขาย และ 2) Gross profit margin (GPM) ไตรมาส 4/63 อยู่ที่ 12.4% ดีขึ้นจาก ไตรมาส 3/63 อยู่ที่ 10.4% และไตรมาส 4/62 อยู่ที่ 10.9%
ทั้งนี้คงประมาณการกำไรสุทธิปี 2564 ที่ 2,017 ล้านบาท เพิ่มขึ้น 22% เมื่อเทียบจากปีก่อน และปี 2565 ที่ 2,122 ล้านบาท (เพิ่มขึ้น 5% เมื่อเทียบจากปีก่อน) จาก 1) ราคาถั่วเหลือง/กากถั่วเหลืองยังทรงตัวระดับสูง, 2) ประเทศจีนผู้นำเข้าถั่วเหลืองรายใหญ่ที่สุดในโลกมีแนวโน้มการนำเข้าถั่วเหลืองเพิ่มขึ้น และ 3) ราคาน้ำมันปาล์มอยู่ในระดับสูง
บล.บัวหลวง ระบุในบทวิเคราะห์ แนะนำ “ซื้อ” ราคาเป้าหมาย 40 บาท/หุ้น เนื่องจากกำไรที่จะยังคงเติบโตดีมากในปี 2564 รวมถึงอัตราผลตอบแทนจากเงินปันผลที่สูงถึง 7% ทั้งนี้มองว่าปัจจัยที่ต้องจับตามองถัดไป คือ การปลูกถั่วเหลืองใน US ในช่วงพ.ค.ถึงต.ค.2564 ว่า จะส่งผลให้ราคาถั่วเหลืองโลกทะลุเกิน 15 เหรียญ/บูเชลได้หรือไม่
บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” หุ้น TVO ราคาเป้าหมาย 40 บาท/หุ้น โดยยังชอบศักยภาพการบริหารจัดการวัตถุดิบได้ดีหากเทียบกับคู่แข่งทำให้การดำเนินงานยังดีกว่าอุตสาหกรรม และยังให้ผลตอบแทนเงินปันที่ดีราว 5-6% ต่อปี
ทั้งนี้ยังคงประมาณการปี 2564 ไว้คงเดิม ภายใต้ยอดขาย 26,132 ล้านบาท เพิ่มขึ้น 6% เมื่อเทียบจากปีก่อน จากราคาขายเพิ่มขึ้นเป็นหลัก และได้ Margin ดีขึ้นจากส่วนต่างราคาขายที่ดี คาดกำไรสุทธิ 2,158 ล้านบาท เพิ่มขึ้น 30% เมื่อเทียบจากปีก่อน